Mutas canaulas tienen debuixos treballatos d'antes mas, prou per es amos bellas vegatas, u per as mullers d'a casa, es quals teneban significatos particulars quasi siempre relacionatos con a suerte, a prevención de maloltías d'as bestias y d'os suyos propietarios, u tamién con a esconchura (espantar as bruixas) d'as casas. Bells simbolos que se i veyen a sobén d'entre ixas representacions son os "quatre-fuellas" u quatrifolios y as rosetas hexapetalas, muit relacionatos dend'os tiempos d'antes con a buena suert en as arias pirenencas. Altras representacions fan referencia d'os propietarios de l'animal u son només motivos ornamentals tals como flors, cianefas, u encara prou bells motivos esprituals como cruzes u crismons.